da da da az nl da en da da da da da de da da en da pt da en da es de da da da da da da da da da da da da da da da da da da de az sv da da da it ru da da de it de da da de it de da da de it de da da de it de da da da it de da da de it de da de de it de da da da it de da da de it de da da en sv fr de de fr fr fr sv de da da sv da da sv da da da da da da da da nb pl de da da da da da da da da en da pl da da da da sv de sv da de da da da da da de nl nn en de da nl
Midt i en coronatid | Hillerød Bibliotekerne
Da personalet på biblioteket arbejdede hjemmefra på grund af coronaen, var der en klog kollega, der gjorde os alle opmærksomme på, at det var en tid, hvor det var ekstra vigtigt at reflektere over, hvad der gør os taknemmelige.
”Tænk over tre ting hver dag, der gør dig taknemmelig.” Der er meget at være taknemmelig for! En dag slog det mig, at jeg helt grundlæggende er taknemmelig for, at der findes mennesker, der formår at sætte ord på verden og lader os læse med.
I den første periode, hvor jeg arbejdede hjemme, fyldte coronaen og uvisheden i min bevidsthed, og jeg havde svært ved at koncentrere mig om at læse romaner. Her kom mine digtsamlinger, hvoraf mange er arvet fra min far, mig til undsætning. Jeg støvede de gamle bøger af og fandt ro og inspiration i at læse de smukke digte. Biblioteket gemmer på mange fine gamle digtsamlinger, såvel som mange nye selvfølgelig, og nu hvor vi har åbent igen, kan jeg varmt anbefale dig at låne og læse digte.
Nu er jeg tilbage på biblioteket og har lyst til at læse nogle af vores fantastiske nulevende digtere. Jeg har kun nået at skimme Eske K. Mathiesens nye digtsamling Omveje. Jeg glæder mig til at fordybe mig i den i min ferie. Ligesom Ludvig Holstein henter Eske K. Mathiesen ofte sin inspiration i naturen uden sammenligning i øvrigt. Den spritnye digtsamling Bag om min far af billedkunstneren Kaspar Kaum Bonnén ser jeg også frem til at læse i min ferie. Beskrivelser af relationer mellem mennesker, måske især de besværlige relationer, har altid min interesse. Bonnén skriver om forholdet til sin far, og hvordan han har spejlet sig i ham. Han har tidligere skrevet om forholdet til sin mor. Også den bog har jeg til gode.
Efterhånden kom roen, og jeg har læst og lyttet til mange gode romaner.
Ar af Auður Ava Ólafsdóttir har min mand og jeg nydt at lytte til om aftenen via eReolen. Skøn, livsbekræftende roman om en mand, der efter en skilsmisse beslutter at begå selvmord. Heldigvis rejser han i stedet til et andet land, måske et Balkanland, og selv om landet er hærget efter krig, finder han her mening med sit liv. Vi læser i øvrigt op af romanen til Skumringstime på biblioteket i november.
Bæst af Ane Riel om drengen Mirko, som forelsker sig i nabokonen Danica. Hun gifter sig dog med en anden og får en kæmpe af en søn. Resten må du selv læse, for det er en bog, der skal læses, ikke genfortælles. Jeg er vild med Ane Riel. Hendes sprog er fantastisk, og hendes persongalleri er levende og godt beskrevet.
Kærlighedens Antarktis af Sara Stridsberg, hvor en myrdet kvinde fortæller om sit liv og ikke mindst sin meget voldsomme død. Hun ved, at hun går døden i møde, da en fremmed samler hende op, men hun har alligevel ikke længere noget at leve for. En smuk, poetisk, men meget barsk roman, som ikke er for folk med sarte nerver.
En lykkelig slutning af Maren Uthaug om en bedemandsfamilies historie gennem syv generationer. En morbid, humoristisk og kulturhistorisk interessant roman.
De døde fylder dagene med en smag af mønter har jeg læst med stor fryd. Bogen har netop vundet DR Romanprisen og er skrevet af vores lokale forfatter Carsten Müller Nielsen. Romanen handler om en ukrainsk soldat, der har ryddet op efter ulykken i Tjernobyl. Han møder en prostitueret på en bar og fortæller hende i løbet af en nat sin historie. En poetisk perle, velskrevet og vedkommende.
Flere af de romaner, jeg har læst, og beskriver her, er temmelig dystre. Nu trænger jeg til noget mere muntert, der kan få mig til at grine. Jeg er derfor i gang med Stine Pilgaards Meter i sekundet og er meget begejstret. Dernæst vil jeg læse Tour de chambre af Tine Høeg. De skriver begge humoristisk og skarpt, og jeg har glædet mig til deres nye udgivelser.
I dag er jeg taknemmelig for:
Litteraturen og det, den kan
At mit nysåede græs har fået en masse vand fra himlen
At biblioteket er åbent, så vi kan få gode snakke om litteraturen og livet
Hvad er du taknemmelig for? Og hvad giver litteraturen dig? Kom på biblioteket og lad os få en snak. Vi er lige her!
Danske politikere - bag facaden
Valgkampen til næste folketingsvalg er allerede i gang.
Se anbefalingerne fra Bogbaren
Vi åbnede Bogbaren med Rosé og Rørende Romaner! Se vores anmeldelser af to udvalgte værker sammen med aftenens mange andre gode anbefalinger til rørende læseoplevelser.
Friskt fra indkøbskurven: Efterårets nye film på hylderne
Efteråret byder på lidt af hvert til jer filmelskere. I voksensamlingen kan du bl.a. glæde dig til rørende kærlighedsfortællinger, historiske dramer og prisvindende film. Her kan du se hvad bibliotekernes lektører siger om et udvalg af de nyeste film.
Mens du venter på Colleen Hoover
I øjeblikket er bøger af Colleen Hoover i høj kurs og reservationslisterne vokser. Det skyldes særligt bogen ”Det ender med os” som er vokset i popularitet på Tiktok, hvor brugerne ivrigt deler deres gode læseoplevelser.
Feel good romaner - kend dem på forsiden!
Find din næste medrivende læseoplevelse her
For børn & unge
Inspiration til madpakkerne og hverdagsmaden!
Hiv naturen ind på køkkenbordet
Her juli har Hillerød Bibliotekerne fokus på FN's verdensmål 15: Livet på land. Og i denne uge præsenterer vi inspirerende bøger og gode råd om at sanke i naturen.
Nanna anbefaler: Skønne noveller
Små historier med meget mellem linjerne
Noget der ligner "Heartstopper"
For børn & unge
Tv-serien "Heartstopper" ligger i øjeblikket i toppen af Netflix’ toplister, og det kan vi så godt forstå! Det er en fantastisk serie om kærlighed, venskab og tilhørsforhold.
Pia anbefaler: Stærk film om Marie Curie
Året i år 2022 er dedikeret til videnskaben og videnskabens betydning.
Det kan du på biblioteket
Benytte PC, trådløst net, printe, kopiere og faxe
Benytte studierum og andre lokaler
Læse aviser, tidsskrifter og magasiner
Få IT-vejledning til virksomheder
Finde en bog med emnetal
Støtte Læs for livet med bogdonationer
Det kan du hjemmefra
Oprette dig som låner
Sådan søger du efter materialer
Se film, høre lydbøger, læse e-bøger
Bestille fra andre biblioteker
Se bibliotekets digitale tilbud
Besøge os på Facebook
Besøge os på Instagram
Det kan du deltage i
Litteraturfestival Ordet Er Løs 2022
FAQ – Mit Betalingsoverblik
Personoplysninger – dine rettigheder
Vejledning til lån og aflevering
Hillerød Bibliotekerne | Christiansgade 1 | 3400 Hillerød | Tlf.: 7232 5800 | Mail: bibliotek@hillerod.dk eller via borger.dk (sikker mail) | EAN-numre |